CELEX: 31990R0314
Language: hr
Date: 1990-02-05 00:00:00
Title: Uredba Komisije (EEZ) br. 314/90 od 5. veljače 1990. o razvrstavanju određene robe u kombiniranu nomenklaturu

02/Sv. 015
            
            
               HR
            
            
               Službeni list Europske unije
            
            
               19
            
         31990R0314
   
               L 035/9
            
            
               SLUŽBENI LIST EUROPSKE UNIJE
            
            
               05.02.1990.
            
         
      UREDBA KOMISIJE (EEZ) br. 314/90
   od 5. veljače 1990.
   o razvrstavanju određene robe u kombiniranu nomenklaturu
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice,
   uzimajući u obzir Uredbu Vijeća (EEZ) br. 2658/87 o tarifnoj i statističkoj nomenklaturi i o Zajedničkoj carinskoj tarifi (1), kako je zadnje izmijenjena Uredbom (EEZ) br. 3945/89 (2), a posebno njezin članak 9.,
   budući da je zbog osiguranja jedinstvene primjene kombinirane nomenklature priložene Uredbi (EEZ) br. 2658/87 potrebno usvojiti mjere za razvrstavanje robe iz Priloga ovoj Uredbi;
   budući da su Uredbom (EEZ) br. 2658/87 utvrđena Opća pravila o tumačenju kombinirane nomenklature i da se ta pravila također primjenjuju na svaku drugu nomenklaturu koja se u cijelosti ili djelomično temelji na njoj ili kojom se uvode dodatni pododjeljci te koja je utvrđena posebnim odredbama Zajednice, s ciljem primjene tarifa ili drugih mjera u vezi s robnom razmjenom;
   budući da je, u skladu s navedenim Općim pravilima, robu iz stupca 1 tablice iz Priloga ovoj Uredbi potrebno razvrstati pod odgovarajuće oznake KN iz stupca 2, a na temelju razloga navedenih u stupcu 3;
   budući da Odbor za nomenklaturu nije dostavio mišljenje u roku koji je odredio njegov predsjednik u vezi s proizvodom br. 4 iz tablice u Prilogu,
   budući da su mjere predviđene ovom Uredbom u skladu s mišljenjem Odbora za nomenklaturu u vezi s proizvodima br. 1, 2, 3, 5 i 6 iz tablice u Prilogu,
   DONIJELA JE OVU UREDBU:
   Članak 1.
   Roba iz stupca 1 tablice iz Priloga razvrstava se u kombiniranu nomenklaturu sukladno odgovarajućim oznakama KN iz stupca 2 te tablice.
   Članak 2.
   Ova Uredba stupa na snagu dvadeset prvog dana od dana objave u Službenom listu Europskih zajednica.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 5. veljače 1990.
      
         
            Za Komisiju
         
         Christiane SCRIVENER
         
         
            Članica Komisije
         
      
   
   
      (1)  SL L 256, 7.9.1987., str. 1.
   
      (2)  SL L 374, 22.12.1989., str. 2.
   PRILOG
   
               Naziv robe
            
            
               Razvrstavanje
               (oznaka KN)
            
            
               Razlozi
            
         
               (1)
            
            
               (2)
            
            
               (3)
            
         
               
                           1.
                        
                        
                           Smrznuti blokovi filea pilećih prsa pripremljeni za prodaju u mesnoj juhi načinjenoj od vode, mesa pilećih trupova, povrća i mesne juhe u prahu. Blokovi su teški oko 15 kg i sadrže približno jednake dijelove filea i mesne juhe.
                        
                     
            
               1602 39 30
            
            
               Razvrstavanje se utvrđuje u skladu s odredbama Općih pravila 1. i 6. o tumačenju kombinirane nomenklature i tekstom oznaka KN 1602, 1602 39 i 1602 39 30.
               Činjenica da su filei pripremljeni u mesnoj juhi isključuje ih iz poglavlja 2. (vidjeti Napomene s objašnjenjem Harmoniziranog sustava, poglavlje 2. „Razlika između mesa i mesnih klaoničkih proizvoda iz ovog poglavlja i onih iz poglavlja 16.”, prvi stavak).
               Ovaj proizvod nije pripravak za pripremanje juhe ili mesne juhe u smislu oznake KN 2104 10 00 (vidjeti Napomenu s objašnjenjem Harmoniziranog sustava, tarifni broj 2104 A, prvi stavak).
            
         
               
                           2.
                        
                        
                           Prehrambeni proizvod na temelju rajčice koji sadrži malu količinu vidljivih komadića rajčice, glukozni sirup, biljno ulje, aromatične biljke i začine. Proizvod je u obliku umaka i pakiran je za maloprodaju.
                        
                     
            
               2103 20 00
            
            
               Razvrstavanje se utvrđuje u skladu s odredbama Općih pravila 1. i 6. o tumačenju kombinirane nomenklature i tekstom oznaka KN 2103 i 2103 20 00.
               Budući da je proizvod predstavljen kao umak koji sadrži malu količinu vidljivih komadića rajčice, ne može se smatrati pripravljenim povrćem iz poglavlja 20. kombinirane nomenklature (vidjeti Napomene s objašnjenjem Harmoniziranog sustava, poglavlje 2103 A, drugi stavak).
            
         
               
                           3.
                        
                        
                           Pripravak u obliku praha za pripremu umaka za jela od tjestenine jednostavnim dodavanjem mlijeka ili vode.
                        
                     
                  Sastav:
               
               
                           —
                        
                        
                           maseni udio sira u prahu 48 %,
                        
                     
                           —
                        
                        
                           maseni udio surutke u prahu 20 %,
                        
                     
                           —
                        
                        
                           maseni udio različitih začina i aromatičnog bilja 8 %,
                        
                     
                           —
                        
                        
                           maseni udio mlaćenice u prahu 6 %,
                        
                     
                           —
                        
                        
                           maseni udio modificiranog škroba 6 %,
                        
                     
                           —
                        
                        
                           maseni udio vrhnja u prahu 4 %,
                        
                     
                           —
                        
                        
                           maseni udio pšeničnog brašna 4 %,
                        
                     
                           —
                        
                        
                           maseni udio različitih aroma, uključujući kuhinjsku sol, 4 %.
                        
                     
            
               2103 90 90
            
            
               Razvrstavanje se utvrđuje u skladu s odredbama Općih pravila 1. i 6. o tumačenju kombinirane nomenklature i tekstom oznaka KN 2103, 2103 90 i 2103 90 90.
               Posebno zbog prisutnosti brašna i škroba koji djeluju kao povezivači, proizvod je pripravak za umak, a ne začinjeni ribani sir ili sir u prahu.
            
         
               
                           4.
                        
                        
                           Tekuća mješavina ugljikovodika s masenim udjelom parafina s dužinom lanaca od 8 do 16 ugljikovih atoma od oko 87 %, i s masenim udjelom alkil benzena s lateralnim lancima od 10 do 12 ugljikovih atoma od oko 13 %.
                        
                     
            
               2710 00 59
            
            
               Razvrstavanje se utvrđuje u skladu s odredbama Općih pravila 1. i 6. o tumačenju kombinirane nomenklature i tekstom oznaka KN 2710 i 2710 00 59.
               Isključeno je razvrstavanje kao kerozin zbog koncentracije alkil benzena.
            
         
               
                           5.
                        
                        
                           Proizvod koji se upotrebljava u mazivima, načinjen od sintetičkih izoparafinskih poli(alfa)olefina, koji imaju sljedeće analitičke osobine:
                        
                     
                           
                                       —
                                    
                                    
                                       izgled:
                                    
                                 
                        
                           bezbojna, bistra, niskoviskozna uljna tekućina,
                        
                     
                           
                                       —
                                    
                                    
                                       refrakcijski indeks pri 20 °C:
                                    
                                 
                        
                           1,4563,
                        
                     
                           
                                       —
                                    
                                    
                                       pepeo:
                                    
                                 
                        
                           nema,
                        
                     
                           
                                       —
                                    
                                    
                                       heteroatomi:
                                    
                                 
                        
                           sumpor, halogen, dušik i fosfor negativni,
                        
                     
                           
                                       —
                                    
                                    
                                       vrijednost broma:
                                    
                                 
                        
                           0,3,
                        
                     
                           
                                       —
                                    
                                    
                                       vakuumska destilacija (1,5 mbara):
                                    
                                 
                        
                           vrelište iznad 121 °C (= 300 °C pri 1 013 mbara),
                        
                     
                           
                                       —
                                    
                                    
                                       IR spektar:
                                    
                                 
                        
                           prvenstveno pokazuje vrpce saturiranih alifatskih ugljikovodika,
                        
                     
                           
                                       —
                                    
                                    
                                       gustoća pri 20 °C:
                                    
                                 
                        
                           0,8225 kg/l.
                        
                     
            
               3902 90 00
            
            
               Razvrstavanje se utvrđuje u skladu s odredbama Općih pravila 1. i 6. o tumačenju kombinirane nomenklature, napomenom 3.(a) i 6.(a) uz poglavlje 39. i tekstom oznaka KN 3902 i 3902 90 00.
            
         
               
                           6.
                        
                        
                           Celularne ploče koje se sastoje od približno 60 % etilen-vinil acetat kopolimera (zasićeni proizvod) i 40 % punila i pigmenta. Ploče su pravokutnog oblika i različitih debljina, od 4 mm do 16 mm.
                        
                     
            
               3921 19 90
            
            
               Razvrstavanje se utvrđuje u skladu s odredbama Općih pravila 1. i 6. o tumačenju kombinirane nomenklature, napomenom 4.(a) uz poglavlje 40. i tekstom oznaka KN 3921, 3921 19 i 3921 19 90
               Etilen-vinil acetat kopolimer je zasićena tvar koja se ne može vulkanizirati sa sumporom, pa stoga ne ispunjava uvjete iz napomene 4.(a) uz poglavlje 40.